CELEX: 62007CA0092
Language: fi
Date: 2010-04-29 00:00:00
Title: Asia C-92/07: Unionin tuomioistuimen tuomio (toinen jaosto) 29.4.2010 — Euroopan komissio v. Alankomaiden kuningaskunta (ETY:n ja Turkin välinen assosiaatiosopimus — Standstill-säännöt ja syrjintäkieltoa koskevat säännöt — Velvollisuus maksaa maksuja oleskeluluvan saamiseksi ja sen voimassaoloajan pidentämiseksi — Maksettavien maksujen oikeasuhteisuus — Vertaaminen unionin kansalaisten maksamiin maksuihin — Assosiaatiosopimuksen 9 artikla — Lisäpöytäkirjan 41 artiklan 1 kohta — Assosiaationeuvoston päätöksen N:o 1/80 10 artiklan 1 kohta ja 13 artikla)

19.6.2010   
            
            
               FI
            
            
               Euroopan unionin virallinen lehti
            
            
               C 161/2
            
         
      Unionin tuomioistuimen tuomio (toinen jaosto) 29.4.2010 — Euroopan komissio v. Alankomaiden kuningaskunta
      (Asia C-92/07) (1)
      
      (ETY:n ja Turkin välinen assosiaatiosopimus - Standstill-säännöt ja syrjintäkieltoa koskevat säännöt - Velvollisuus maksaa maksuja oleskeluluvan saamiseksi ja sen voimassaoloajan pidentämiseksi - Maksettavien maksujen oikeasuhteisuus - Vertaaminen unionin kansalaisten maksamiin maksuihin - Assosiaatiosopimuksen 9 artikla - Lisäpöytäkirjan 41 artiklan 1 kohta - Assosiaationeuvoston päätöksen N:o 1/80 10 artiklan 1 kohta ja 13 artikla)
      (2010/C 161/02)
      Oikeudenkäyntikieli: hollanti
      
         Asianosaiset
      
      
         Kantaja: Euroopan komissio (asiamiehet: P. J. Kuijper ja S. Boelaert)
      
         Vastaaja: Alankomaiden kuningaskunta (asiamiehet: H. G. Sevenster, C. Wissels ja M. de Grave)
      
         Väliintulija, joka tukee vastaajan vaatimuksia: Saksan liittotasavalta (asiamiehet: M. Lumma ja J. Möller)
      
         Oikeudenkäynnin kohde
      
      Jäsenyysvelvoitteiden noudattamatta jättäminen — Euroopan talousyhteisön ja Turkin välisen assosiaatiosopimuksen, joka allekirjoitettiin Ankarassa 12.9.1963 ja joka tehtiin yhteisön puolesta 23.12.1963 tehdyllä neuvoston päätöksellä 64/732/ETY (EYVL 1964, 217, s. 3685), 9 artiklan, lisäpöytäkirjan, joka hyväksyttiin ja vahvistettiin yhteisön puolesta 19.12.1972 annetulla neuvoston asetuksella (ETY) N:o 2760/72 (EYVL L 293, s. 1), 41 artiklan sekä assosiaation kehittämisestä 19.9.1980 tehdyn päätöksen N:o 1/80 10 artiklan 1 kohdan ja 13 artiklan rikkominen — Oleskelulupia koskevat syrjivät leimaverot
      
         Tuomiolauselma
      
      
                  1)
               
               
                  Alankomaiden kuningaskunta ei ole noudattanut
                  
                              —
                           
                           
                              yhtäältä Turkin tasavallan ja toisaalta ETY:n jäsenvaltioiden ja yhteisön Ankarassa 12.9.1963 allekirjoittaman Euroopan talousyhteisön ja Turkin välisen assosiaatiosopimuksen, joka tehtiin, hyväksyttiin ja vahvistettiin yhteisön puolesta 23.12.1963 tehdyllä neuvoston päätöksellä 64/732/ETY, 9 artiklan,
                           
                        
                              —
                           
                           
                              Brysselissä 23.11.1970 allekirjoitetun lisäpöytäkirjan, joka tehtiin, hyväksyttiin ja vahvistettiin yhteisön puolesta 19.12.1972 annetulla neuvoston asetuksella (ETY) N:o 2760/72, 41 artiklan eikä
                           
                        
                              —
                           
                           
                              assosiaationeuvoston, joka perustettiin assosiaatiosopimuksella ja joka muodostuu yhtäältä jäsenvaltioiden hallitusten jäsenistä sekä Euroopan unionin neuvoston ja Euroopan yhteisöjen komission jäsenistä ja toisaalta Turkin hallituksen jäsenistä, 19.9.1980 tekemän päätöksen N:o 1/80 10 artiklan 1 kohdan ja 13 artiklan
                           
                        mukaisia velvoitteitaan, koska se on ottanut käyttöön ja pitänyt voimassa säännökset sellaisista oleskelulupien myöntämisestä perittävistä maksuista, jotka ovat suhteettomia jäsenvaltioiden kansalaisilta samankaltaisten asiakirjojen antamisesta vaadittaviin maksuihin nähden, ja soveltanut kyseisiä säännöksiä Turkin kansalaisiin, joilla on oikeus oleskella Alankomaissa kyseisen assosiaatiosopimuksen, kyseisen lisäpöytäkirjan tai kyseisen päätöksen N:o 1/80 perusteella.
               
            
                  2)
               
               
                  Alankomaiden kuningaskunta velvoitetaan korvaamaan oikeudenkäyntikulut. Saksan liittotasavalta vastaa omista oikeudenkäyntikuluistaan.
               
            
         (1)  EUVL C 95, 28.4.2007.